Priekšlikums PADOMES LĒMUMS par nostāju, kas Eiropas Savienībai jāieņem Apvienotajā komitejā, kura izveidota saskaņā ar Nolīgumu starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos, attiecībā uz to, lai grozītu minētā nolīguma II pielikumu par sociālā nodrošinājuma sistēmu koordināciju /* COM/2014/0611 final - 2014/0283 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Nolīgums starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos ("Nolīgums") stājās spēkā 2002. gada 1. jūnijā. Šā nolīguma II pielikumā paredzēta sociālā nodrošinājuma sistēmu koordinācija. Saskaņā ar Nolīguma 18. pantu Apvienotā komiteja par personu brīvu pārvietošanos var grozīt Nolīguma II pielikumu. Lēmuma 2002/309/EK[1] 2. pantā ir noteikts, ka Padome pēc Komisijas priekšlikuma noteiks nostāju, kāda Savienībai jāieņem par Apvienotās komitejas lēmumiem. Lai nodrošinātu ES tiesību aktu saskaņotu un pareizu piemērošanu un izvairītos no administratīviem un iespējamiem juridiskiem sarežģījumiem, Nolīguma II pielikumā nepieciešamas norādes uz visiem attiecīgajiem ES tiesību aktiem un Administratīvās komisijas lēmumiem par sociālā nodrošinājuma sistēmu koordināciju. Tādēļ Nolīguma II pielikumu aizstāja ar Apvienotās komitejas 2012. gada 31. marta Lēmumu Nr. 1/2012. Šis lēmums radīja modernizēto sistēmu sociālās nodrošināšanas sistēmu koordinēšanai, kuru ES sāka piemērot no 2010. gada 1. maija saskaņā ar Regulu (EK) Nr. 883/2004 (kas grozīta ar Regulu (EK) Nr. 988/2009), īstenojot Regulu Nr. 987/2009 un Administratīvās komisijas lēmumus un ieteikumus. Minētās trīs regulas ir piemērojamas arī Šveicei. Nolīguma II pielikumu tagad nepieciešams grozīt, lai ņemtu vērā ES tiesību aktus, kuri ir stājušies spēkā kopš Nolīguma stāšanās spēkā, proti, grozījumus, kas Regulā (EK) Nr. 883/2004[2] un Regulā (EK) Nr. 987/2009[3] izdarīti ar Komisijas 2010. gada 9. decembra Regulu (ES) Nr. 1244/2010[4], Eiropas Parlamenta un Padomes 2012. gada 22. maija Regulu (ES) Nr. 465/2012[5] un Komisijas 2012. gada 18. decembra Regulu (ES) Nr. 1224/2012[6]. Šim nolūkam Komisija iesniedz priekšlikumu Padomes lēmumam par nostāju, kāda Savienībai jāieņem ar Nolīgumu izveidotajā Apvienotajā komitejā. Atbilstoši Eiropas Savienības Tiesas 2014. gada 27. februāra spriedumam lietā C-656/11 par juridisko pamatu lēmumu pieņemšanai, šis priekšlikums jaunam Padomes lēmumam balstās uz Līguma par Eiropas Savienības darbību (LESD) 48. pantu saistībā ar tā paša Līguma 218. panta 9. punktu. Šajā priekšlikumā ņemts vērā Apvienotās komitejas lēmuma projekts, par ko ar Šveices iestādēm vienojās 2013. gada 14. martā dienestu līmenī, un atbalstīta saskaņota ES tiesību aktu piemērošana attiecībā uz sociālās nodrošināšanas sistēmu koordinēšanu starp ES un Šveici. Šā Nolīguma II pielikums būtu arī jāgroza, lai ņemtu vērā Šveices 2006. gada 6. oktobra Federālo likumu par papildu pabalstiem. Minētais tiesību akts aizstāj 1965. gada 19. marta likumu. Jaunais tiesību akts tika pieņemts, veicot pienākumu sadales starp federālo valsti un kantoniem un to finansēšanas vispārēju pārskatīšanu. Ar to netika grozīti nedz pabalsti, nedz tiesību [uz pabalstiem] nosacījumi. Pabalstu raksturlielumi un mērķi nemainījās. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS REZULTĀTI Pievienotajā priekšlikumā iekļautā II pielikuma [jaunā] versija ir izstrādāta, tehniskās diskusijās apspriežoties ar sociālā nodrošinājuma jomas ekspertiem – proti, Šveices sociālā nodrošinājuma administrācijas un Eiropas Savienības ekspertiem. Nolīguma II pielikuma atjaunināšana vienkāršos un modernizēs sociālā nodrošinājuma sistēmu koordinācijai starp Šveici un ES dalībvalstīm, jo īpaši īstenojot Regulu (ES) Nr. 465/2012. Priekšlikumam būs pozitīva ietekme salīdzinājumā ar pašlaik spēkā esošajiem tiesību aktiem, un tas uzlabos administratīvās procedūras visiem minēto regulu izmantotājiem, tostarp valstu sociālā nodrošinājuma iestādēm, darba devējiem (jo īpaši maziem un vidējiem uzņēmumiem) un atsevišķām personām. 3. IETEKME UZ BUDŽETU Priekšlikums neietekmē ES budžetu. 2014/0283 (NLE) Priekšlikums PADOMES LĒMUMS par nostāju, kas Eiropas Savienībai jāieņem Apvienotajā komitejā, kura izveidota saskaņā ar Nolīgumu starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos, attiecībā uz to, lai grozītu minētā nolīguma II pielikumu par sociālā nodrošinājuma sistēmu koordināciju EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 48. pantu saistībā ar 218. panta 9. punktu, ņemot vērā Padomes un – attiecībā uz Nolīgumu par zinātnisku un tehnoloģisku sadarbību – arī Komisijas Lēmumu 2002/309/EK, Euratom (2002. gada 4. aprīlis) par septiņu nolīgumu noslēgšanu ar Šveices Konfederāciju[7] un jo īpaši tā 2. pantu, ņemot vērā Eiropas Komisijas priekšlikumu, tā kā: (1) Nolīgums starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos (turpmāk "Nolīgums") stājās spēkā 2002. gada 1. jūnijā. (2) Minētā Nolīguma 18. pantā ir paredzēts, ka Apvienotā komiteja ar lēmumu var pieņemt Nolīguma grozījumus, tostarp grozījumus Nolīguma II pielikumā par sociālā nodrošinājuma sistēmu koordināciju. (3) Lai nodrošinātu Savienības tiesību aktu saskaņotu un pareizu piemērošanu un izvairītos no administratīviem un iespējamiem juridiskiem sarežģījumiem, Nolīguma II pielikumu nepieciešams grozīt, lai iekļautu jaunos Savienības tiesību aktus, kas Nolīgumā pašlaik nav minēti. (4) Tādēļ Savienības nostājas Apvienotajā komitejā pamatā vajadzētu būt lēmuma projektam, kas izklāstīts šā lēmuma pielikumā, IR PIEŅĒMUSI ŠO LĒMUMU. 1. pants Nostāja, kas Savienībai jāieņem Apvienotajā komitejā, kura izveidota ar 14. pantu 1999. gada 21. jūnija Nolīgumā starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos, pamatojas uz Apvienotās komitejas lēmuma projektu, kas izklāstīts šā lēmuma pielikumā. Savienības pārstāvji Apvienotajā komitejā var vienoties par nelielām izmaiņām lēmuma projektā bez Padomes papildu lēmuma. 2. pants Pēc Apvienotās komitejas lēmuma pieņemšanas to publicē Eiropas Savienības Oficiālajā Vēstnesī. 3. pants Šis lēmums stājas spēkā […]. Briselē, Padomes vārdā – priekšsēdētājs [1] Lēmums 2002/309/EK, Padomes un – attiecībā uz Nolīgumu par zinātnisku un tehnoloģisku sadarbību – arī Komisijas lēmums (2002. gada 4. aprīlis) par septiņu nolīgumu noslēgšanu ar Šveices Konfederāciju. [2] OV L 166, 30.4.2004., 1. lpp., labota ar OV L 200, 7.6.2004., 1. lpp.; Eiropas Parlamenta un Padomes 2004. gada 29. aprīļa Regula (EK) Nr. 883/2004 par sociālās nodrošināšanas sistēmu koordinēšanu. [3] OV L 284, 30.10.2009., 1. lpp.; Eiropas Parlamenta un Padomes 2009. gada 16. septembra Regula (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu. [4] OV L 338, 22.12.2010., 35. lpp. [5] OV L 149, 8.6.2012., 4. lpp. [6] OV L 349, 19.12.2012., 45. lpp. [7] OV L 114, 30.4.2002., 1. lpp. PIELIKUMS Projekts Apvienotās komitejas, kas izveidota saskaņā ar 1999. gada 21. jūnija Nolīgumu starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos, Lēmums Nr. 1/2014, ar ko groza minētā nolīguma II pielikumu par sociālā nodrošinājuma sistēmu koordināciju APVIENOTĀ KOMITEJA, ņemot vērā Nolīgumu starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos[1] ("Nolīgums") un jo īpaši tā 14. un 18. pantu, tā kā: (1) Nolīgums tika parakstīts 1999. gada 21. jūnijā un stājās spēkā 2002. gada 1. jūnijā. (2) Nolīguma II pielikumu par sociālā nodrošinājuma sistēmu koordināciju aizstāja ar Apvienotās komitejas 2012. gada 31. marta Lēmumu Nr. 1/2012[2]. (3) Nolīguma II pielikums būtu jāatjaunina, lai ņemtu vērā jaunos Eiropas Savienības tiesību aktus, kuri ir stājušies spēkā kopš Nolīguma stāšanās spēkā, proti, grozījumus, kas Eiropas Parlamenta un Padomes Regulā (EK) Nr. 883/2004[3] un Eiropas Parlamenta un Padomes Regulā (EK) Nr. 987/2009[4] izdarīti ar Komisijas Regulu (ES) Nr. 1244/2010[5], Eiropas Parlamenta un Padomes Regulu (ES) Nr. 465/2012[6] un Komisijas Regulu (ES) Nr. 1224/2012[7]. (4) Būtu jāņem vērā arī lēmumi un ieteikumi, ko nolūkā īstenot Regulu (EK) Nr. 883/2004 un Regulu (EK) Nr. 987/2009 ir pieņēmusi Administratīvā komisija sociālās nodrošināšanas sistēmu koordinācijai pēc Apvienotās komitejas Lēmuma Nr. 1/2012 stāšanās spēkā. (5) Nolīguma II pielikums būtu jāatjaunina atbilstoši izmaiņām attiecīgajos Eiropas Savienības tiesību aktos, IR PIEŅĒMUSI ŠO LĒMUMU. 1. pants Nolīguma starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos (turpmāk "Nolīgums") II pielikumu groza saskaņā ar šā lēmuma pielikumu. 2. pants Šis lēmums ir sagatavots angļu, čehu, dāņu, franču, grieķu, horvātu, igauņu, itāļu, latviešu, lietuviešu, maltiešu, nīderlandiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā, un tā teksts visās šajās valodās ir vienlīdz autentisks. 3. pants Šis lēmums stājas spēkā otrā mēneša pirmajā dienā pēc tā pieņemšanas Apvienotajā komitejā. Briselē, Apvienotās komitejas vārdā – priekšsēdētājs sekretāri PIELIKUMS Nolīguma starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos II pielikumu groza šādi. 1) A iedaļa. Tiesību akti, uz kuriem sniegtas atsauces: 1. punktā vārdus "kas grozīta ar Eiropas Parlamenta un Padomes Regulu (EK) Nr. 988/2009 (2009. gada 16. septembris), ar ko groza Regulu (EK) Nr. 883/2004 par sociālās nodrošināšanas sistēmu koordinēšanu un ar ko nosaka tās pielikumu saturu[8]" aizstāj ar šādu tekstu: "kas grozīta ar: · Eiropas Parlamenta un Padomes Regulu (EK) Nr. 988/2009 (2009. gada 16. septembris), ar ko groza Regulu (EK) Nr. 883/2004 par sociālās nodrošināšanas sistēmu koordinēšanu un ar ko nosaka tās pielikumu saturu[9]; · Komisijas Regulu (ES) Nr. 1244/2010 (2010. gada 9. decembris), ar kuru groza Eiropas Parlamenta un Padomes Regulu (EK) Nr. 883/2004 par sociālās nodrošināšanas sistēmu koordinēšanu un Eiropas Parlamenta un Padomes Regulu (EK) Nr. 987/2009, ar ko nosaka īstenošanas kārtību Regulai (EK) Nr. 883/2004[10]; · Eiropas Parlamenta un Padomes Regulu (ES) Nr. 465/2012 (2012. gada 22. maijs), ar kuru groza Regulu (EK) Nr. 883/2004 par sociālās nodrošināšanas sistēmu koordinēšanu un Regulu (EK) Nr. 987/2009, ar ko nosaka īstenošanas kārtību Regulai (EK) Nr. 883/2004[11]; · Komisijas Regulu (ES) Nr. 1224/2012 (2012. gada 18. decembris), ar kuru groza Eiropas Parlamenta un Padomes Regulu (EK) Nr. 883/2004 par sociālās nodrošināšanas sistēmu koordinēšanu un Eiropas Parlamenta un Padomes Regulu (EK) Nr. 987/2009, ar ko nosaka īstenošanas kārtību Regulai (EK) Nr. 883/2004[12]." 2) A iedaļa. Tiesību akti, uz kuriem sniegtas atsauces: 1. punktā aiz virsraksta "Piemērojot šo nolīgumu, Regulu (EK) Nr. 883/2004 pielāgo šādi:" h) apakšpunkta 1. punkta ierakstā vārdus "1965. gada 19. marta Federālais likums par papildu pabalstiem" aizstāj ar šādu tekstu: "2006. gada 6. oktobra Federālais likums par papildu pabalstiem". 3) A iedaļa. Tiesību akti, uz kuriem sniegtas atsauces: 2. punktā aiz vārdiem "Eiropas Parlamenta un Padomes Regula (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu[13]," iekļauj šādu tekstu: "kurā grozījumi izdarīti ar: · Komisijas Regulu (ES) Nr. 1244/2010 (2010. gada 9. decembris), ar kuru groza Eiropas Parlamenta un Padomes Regulu (EK) Nr. 883/2004 par sociālās nodrošināšanas sistēmu koordinēšanu un Eiropas Parlamenta un Padomes Regulu (EK) Nr. 987/2009, ar ko nosaka īstenošanas kārtību Regulai (EK) Nr. 883/2004[14]; · Eiropas Parlamenta un Padomes Regulu (ES) Nr. 465/2012 (2012. gada 22. maijs), ar kuru groza Regulu (EK) Nr. 883/2004 par sociālās nodrošināšanas sistēmu koordinēšanu un Regulu (EK) Nr. 987/2009, ar ko nosaka īstenošanas kārtību Regulai (EK) Nr. 883/2004[15]; · Komisijas Regulu (ES) Nr. 1224/2012 (2012. gada 18. decembris), ar kuru groza Eiropas Parlamenta un Padomes Regulu (EK) Nr. 883/2004 par sociālās nodrošināšanas sistēmu koordinēšanu un Eiropas Parlamenta un Padomes Regulu (EK) Nr. 987/2009, ar ko nosaka īstenošanas kārtību Regulai (EK) Nr. 883/2004[16]." 4) A iedaļa. Tiesību akti, uz kuriem sniegtas atsauces: 2. punktā aiz virsraksta "Piemērojot šo nolīgumu, Regulu (EK) Nr. 987/2009 pielāgo šādi:” svītro šādus vārdus: "Šveices un Itālijas 2005. gada 20. decembra nolīgums, ar ko nosaka īpašas veselības aprūpes pabalstu atlīdzināšanas procedūras". 5) B iedaļa. Tiesību akti, ko Līgumslēdzējas puses ņem vērā: aiz 21. punkta iekļauj šādus punktus: "22. Administratīvās komisijas sociālās nodrošināšanas sistēmu koordinācijai Lēmums Nr. E2 (2010. gada 3. marts) par izmaiņu vadības procedūras izstrādi attiecībā uz tādu informāciju par Eiropas Parlamenta un Padomes Regulas (EK) Nr. 883/2004 1. pantā definētajām organizācijām, kura norādīta elektroniskajā direktorijā, kas ir neatņemama EESSI daļa[17]. 23. Administratīvās komisijas sociālās nodrošināšanas sistēmu koordinācijai Lēmums Nr. E3 (2011. gada 19. oktobris) par pārejas laiku, kas noteikts Eiropas Parlamenta un Padomes Regulas (EK) Nr. 987/2009[18] 95. pantā. 24. Administratīvās komisijas sociālās nodrošināšanas sistēmu koordinācijai Lēmums Nr. H6 (2010. gada 16. decembris) par konkrētu principu piemērošanu attiecībā uz periodu summēšanu saskaņā ar 6. pantu Regulā (EK) Nr. 883/2004 par sociālās nodrošināšanas sistēmu koordinēšanu[19]. 25. Administratīvās komisijas sociālās nodrošināšanas sistēmu koordinācijai Lēmums Nr. S8, (2011. gada 15. jūnijs) par protēžu, nozīmīgu palīgierīču vai citu būtisku pabalstu natūrā piešķiršanu, ko paredz Regulas (EK) Nr. 883/2004 par sociālā nodrošinājuma sistēmu koordinēšanu[20] 33. pants. 26. Administratīvās komisijas sociālās nodrošināšanas sistēmu koordinācijai Lēmums Nr. U4 (2011. gada 13. decembris) par atmaksāšanas procedūrām saskaņā ar Regulas (EK) Nr. 883/2004 65. panta 6. un 7. punktu un Regulas (EK) Nr. 987/2009[21] 70. pantu." 6. C iedaļa. Tiesību akti, ko līgumslēdzējas puses pieņem zināšanai: aiz 2. punkta pievieno šādu punktu: "3. Administratīvās komisijas sociālās nodrošināšanas sistēmu koordinācijai Ieteikums Nr. S1 (2012. gada 15. marts) par dzīvu donoru orgānu pārrobežu ziedošanas finansiālajiem aspektiem[22]." [1] OV L 114, 30.4.2002., 6. lpp. [2] OV L 103, 13.4.2012., 51. lpp. [3] Eiropas Parlamenta un Padomes Regula (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu (OV L 166, 30.4.2004., 1. lpp., labota ar OV L 200, 7.6.2004., 1. lpp.). [4] Eiropas Parlamenta un Padomes Regula (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (OV L 284, 30.10.2009., 1. lpp.). [5] Komisijas Regula (ES) Nr. 1244/2010 (2010. gada 9. decembris) (OV L 338, 22.12.2010., 35. lpp.). [6] Eiropas Parlamenta un Padomes 2012. gada 22. maija Regula (ES) Nr. 465/2012 (OV L 149, 8.6.2012., 4. lpp.). [7] Komisijas 2012. gada 18. decembra Regula (ES) Nr. 1224/2012 (OV L 349, 19.12.2012., 45. lpp.). [8] OV L 284, 30.10.2009., 43. lpp. [9] OV L 284, 30.10.2009., 43. lpp. [10] OV L 338, 22.12.2010., 35. lpp. [11] OV L 149, 8.6.2012., 4. lpp. [12] OV L 349, 19.12.2012., 45. lpp. [13] OV L 284, 30.10.2009., 1. lpp. [14] OV L 338, 22.12.2010., 35. lpp. [15] OV L 149, 8.6.2012., 4. lpp. [16] OV L 349, 19.12.2012., 45. lpp. [17] OV C 187, 10.7.2010., 5. lpp. [Sociālā nodrošinājuma informācijas elektroniska apmaiņa] [18] OV C 12, 14.1.2012., 6. lpp. [19] OV C 45, 12.2.2011., 5. lpp. [20] OV C 262, 6.9.2011., 6. lpp. [21] OV C 57, 25.2.2012., 4. lpp. [22] OV C 240, 10.8.2012., 3. lpp.